**4**



**OBČINA LENART**

Trg osvoboditve 7, 2230 LENART V SLOV. GOR.

Telefon: 02/729-13-10, fax: 02/720-73-52

Številka: 671-5/2018

Datum: 02. 11. 2018

**SKLEP O POTRDITVI DIIP-a ZA PROJEKT PREPLASTITEV ŠPORTNEGA IGRIŠČA Z UMETNO MASO V MESTNEM PARKU DR. JOŽETA PUČNIKA V LENARTU**

PREDLAGATELJ: Župan Občine Lenart

GRADIVO PRIPRAVIL: Občinska uprava

Na podlagi Zakona o javnih financah (Uradni list RS, št. 11/11-UPB4 in 110/11-ZDIU12), Uredbe o dokumentih razvojnega načrtovanja in postopkih za pripravo predloga državnega proračuna in proračunov samoupravnih lokalnih skupnosti (Uradni list RS, št. 54/2010), Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/2006, sprememb 54/2010 in 27/2016) ter na podlagi 16. člena Statuta Občine Lenart (MUV, št. 14/2010, 8/2011 in 31/2017) je Občinski svet Občine Lenart na 11. dopisni seji, sprejel Sklep o potrditvi dokumenta identifikacije investicijskega projekta za projekt preplastitev športnega igrišča z umetno maso v Mestnem parku dr. Jožeta Pučnika v Lenartu kot je predložen.

Na podlagi Zakona o javnih financah (Uradni list RS, št. 11/11-UPB4 in 110/11-ZDIU12), Uredbe o dokumentih razvojnega načrtovanja in postopkih za pripravo predloga državnega proračuna in proračunov samoupravnih lokalnih skupnosti (Uradni list RS, št. 54/2010), Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS št. 60/2006, sprememb 54/2010 in 27/2016) ter na podlagi 16. člena Statuta Občine Lenart (MUV, št. 14/2010, 8/2011 in 31/2017) je Občinski svet Občine Lenart na 11. dopisni seji sprejel

**Sklep o potrditvi Dokumenta identifikacije investicijskega projekta za projekt: PREPLASTITEV ŠPORTNEGA IGRIŠČA Z UMETNO MASO V MESTNEM PARKU DR. JOŽETA PUČNIKA V LENARTU**

1. člen

Občinski svet Občine Lenart se je seznanil z Dokumentom identifikacije investicijskega projekta (DIIP) za projekt preplastitev športnega igrišča z umetno maso v Mestnem parku dr. Jožeta Pučnika v Lenartu, ki ga je izdelala Razvojna agencija Slovenske gorice ter ocenil, da je investicija primerno prikazana in izvedljiva. Podatki in informacije so zadostni, da se lahko pričakuje učinke, kot so predvideni v obravnavanem dokumentu.

2. člen

Občina Lenart mora za izvedbo investicije na območju Občine Lenart zagotoviti 34.000,00 EUR (z vključenim DDV). Projekt se bo časovno izvajal v letu 2019.

Vir sredstev (razpis FŠ) se zagotovijo:

* 17.000,00 EUR iz proračunske postavke Poračuna občine Lenart za leto 2019
* 17.000,00 EUR iz sredstev Fundacije za šport Republike Slovenije

Projekt se uvršča v načrt razvojnih programov 2018 - 2022 in bo poimensko in vrednostno ustrezno usklajen do oddaje zahtevka za izplačilo. Odobri se izvedba projekta.

3. člen

Morebitne spremembe, dopolnitve ali novelacije DIIP-a za projekt se obravnavajo na Občinskem svetu.

4. člen

Sklep prične veljati z dnem sprejetja na Občinskem svetu Občine Lenart.

Št: 671-5/2018

Datum: 02.11.2018

Župan Občine Lenart

mag. Janez Kramberger, dr. vet. med.

**OBRAZLOŽITEV**

Obstoječe asfaltno športno igrišče v Mestnem parku dr. Jožeta Pučnika je bilo zgrajeno v letu 1997 in ga je zaradi razpok in minimalnega posedanja potrebno v določeni meri sanirati.

Fundacija za šport republike Slovenije je 12.10.2018 objavila javni razpis za sofinanciranje gradnje športnih objektov in površin za šport v naravi v letih 2019, 2020 in 2021, na katerega se bo Občina Lenart prijavila s projektom »preplastitve športnega igrišča z umetno maso v mestnem parku dr. Jožeta Pučnika v Lenartu«. Na podlagi sofinanciranja, ki je za tovrstne investicije v maksimalni vrednosti do 50 % vrednosti investicije, bi obstoječe asfaltno igrišče preplastili z elastično športno podlago na osnovi zrnatega gumijastega granulata, prebarvanega z akrilno barvo v skupni debelini cca 12 mm. Elastična športna podlaga bo enaka kot na športnih igriščih v Voličini, ki so bila preplastena v letu 2018 in je odziv na novo podlago pozitiven s strani koristnikov športnih površin.

Športne aktivnosti na preplasteni površini bodo zaradi elastične podlage varnejše in prijetnejše, zmanjševale pa se bodo tudi športne poškodbe.

Športne površine bodo omogočale igranje košarke, malega nogometa, badmintona in odbojke, pa tudi druge športne igre ter bodo namenjene vsem starostnim kategorijam občanov za športno rekreativne namene.

Rok za prijavo na Fundacijo za šport Republike Slovenije za sofinanciranje navedene investicije je 12.11.2018. Predračunska vrednost investicije je ocenjena na 34.000,00 EUR z DDV, kar pomeni, da po določilih Fundacije za šport republike Slovenije lahko pričakujemo do 50 % sofinanciranje, kar bi pomenilo maksimalno 17.000,00 EUR.

Občina Lenart je bila na javnem razpisu Fundacije za šport Republike Slovenije uspešna z projektom preplastitve športnih igrišč v Voličini v letu 2018 in prejela 8.860,00 EUR.